# Uretritis

La uretritis és la inflamació, aguda o crònica, de la uretra, el conducte pel qual hom elimina l'orina del cos. Sovint és d'etiologia gonocòccica i produïda per transmissió venèria, però també pot ser causada pel bacteri clamídia. Cadascun dels corpuscles blanquinosos, llargs i prims, que hi ha a l'orina dels malalts afectats d'uretritis s'anomena filament uretral. La uretritis crònica es veu amb freqüència en casos de blennorrea, una malaltia genitourinària derivada de la infecció pel coc Neisseria gonorrhoeae.
A banda dels serovars uropatogènics clamidials, les principals uretritis no gonocòcciques es deuen a Ureaplasma urealyticum i U. parvum, Haemophilus vaginalis, Mycoplasma genitalium, Mycoplasma hominis, Gardnerella vaginalis, Acinetobacter lwoffi, A. calcoclaceticus i a determinades soques d'E. coli o d'altres enterobacteris.
No sempre la uretritis té un origen bacterià, ja que diversos virus poden provocar-la. Ocasionalment, és conseqüència d'una infecció pel paràsit Entamoeba histolytica.
Forma part de les manifestacions clàssiques de la síndrome de Reiter.
La uretritis idiopàtica és una patologia, per regla general autolimitada, que afecta a nens d'entre 5 i 15 anys i que provoca uretrorràgia, disúria i hematúria. Un petit percentatge d'ells, però, segueix simptomàtic durant anys i pot desenvolupar una estenosi uretral.
La uretritis necrotitzant és una rara entitat clínica que ha estat descrita en casos de granulomatosi de Wegener i infeccions per Aerococcus urinae o Candida glabrata.

## Altres malalties causades per clamídies

La clamídia pot causar altres infeccions, com per exemple infecció genital per clamídia, limfogranuloma veneri, psitacosi, tracoma, uretritis i afeccions al bestiar.

## Referències

* ↑ «Uretritis». Gran Enciclopèdia Catalana. Barcelona: Grup Enciclopèdia Catalana.
* ↑ CDC «Gonorrhea» (en anglès). Fact Sheet (Detailed Version), 2017; Set 26 (rev), pàgs: 7 [Consulta: 24 setembre 2018].
* ↑ Zhang N, Wang R, Li X, Liu X, et al «Are Ureaplasma spp. a cause of nongonococcal urethritis? A systematic review and meta-analysis» (en anglès). PLoS One, 2014 Des 2; 9 (12), pp: e113771. DOI: 10.1371/journal.pone.0113771. PMC: 4252037. PMID: 25463970 [Consulta: 26 setembre 2018].
* ↑ Pond MJ, Nori AV, Witney AA, Lopeman RC, et al «High prevalence of antibiotic-resistant Mycoplasma genitalium in nongonococcal urethritis: the need for routine testing and the inadequacy of current treatment options» (en anglès). Clin Infect Dis, 2014 Mar; 58 (5), pp: 631-637. DOI: 10.1093/cid/cit752. PMC: 3922211. PMID: 24280088 [Consulta: 26 setembre 2018].
* ↑ Tabaqchali S, Wilks M, Thin RN «Gardnerella vaginalis and anaerobic bacteria in genital disease» (en anglès). Br J Vener Dis, 1983 Abr; 59 (2), pp: 111-115. ISSN: 0007-134X. PMC: 1046151. PMID: 6600955 [Consulta: 26 setembre 2018].
* ↑ González Monte, E «Infecciones de tracto urinario» (en castellà). Nefrologia, 2012; 6 (1), pp: 97-118. Arxivat de l'original el 28 de setembre 2018. DOI: 10.3265/Nefrologia.2010.pub1.ed80.chapter1830. ISSN: 1989-2284 [Consulta: 26 setembre 2018]. Arxivat 28 de setembre 2018 a Wayback Machine.
* ↑ Bradshaw CS, Denham IM, Fairley CK «Characteristics of adenovirus associated urethritis» (en anglès). Sex Transm Infect, 2002 Des; 78 (6), pp: 445–447. DOI: 10.1136/sti.78.6.445. PMC: 1758335. PMID: 12473808 [Consulta: 24 setembre 2018].
* ↑ Esteves, J; Pinto, MR «Herpetic urethritis» (en anglès). Br J Vener Dis, 1952 Des; 28 (4), pp: 205-208. ISSN: 0007-134X. PMC: 1053840. PMID: 13009101 [Consulta: 24 setembre 2018].
* ↑ Licea Ventura MG, Sánchez Muñoz F, Zurita Alvarez JE, Salazar Acosta C «Presencia de Entamoeba histolytica en la uretritis crónica» (en castellà). Aten Primaria, 2005 Mar 31; 35 (5), pp: 269. DOI: 10.1157/13072794. ISSN: 1578-1275. PMID: 15802118 [Consulta: 24 setembre 2018].
* ↑ Kontzias, A «Reactive Arthritis» (en anglès). MSD Manuals (Professional Version). Merck Sharp & Dohme Corp, 2017; Feb (rev), pàgs: 5 [Consulta: 24 setembre 2018].
* ↑ Jayakumar S, Pringle K, Ninan GK «Idiopathic urethritis in children: Classification and treatment with steroids» (en anglès). J Indian Assoc Pediatr Surg, 2014 Jul; 19 (3), pp: 143-146. DOI: 10.4103/0971-9261.136464. PMC: 4155630. PMID: 25197191 [Consulta: 24 setembre 2018].
* ↑ Fowler M, Martin SA, Bowles WT, Packman R, Katzenstein AL «Wegener granulomatosis. Unusual cause of necrotizing urethritis» (en anglès). Urology, 1979 Jul; 14 (1), pp: 66-69. ISSN: 0090-4295. PMID: 452226 [Consulta: 24 setembre 2018].
* ↑ Babaeer AA, Nader C, Iacoviello V, Tomera K «Necrotizing Urethritis due to Aerococcus urinae» (en anglès). Case Rep Urol, 2015 Jun; 2015, pp: 136147. DOI: 10.1155/2015/136147. PMC: 4480802. PMID: 26171271 [Consulta: 24 setembre 2018].
* ↑ Ibilibor C, Cammack JT «Candida glabrata: A Unique Cause of Necrotizing Urethritis» (en anglès). Case Rep Infect Dis, 2018 Jun 5; 2018, pp: 5263438. DOI: 10.1155/2018/5263438. PMC: 6008951. PMID: 29971173 [Consulta: 24 setembre 2018].
* ↑ «Uretritis». Gran Enciclopèdia Catalana. Barcelona: Grup Enciclopèdia Catalana.